ROMÂNIA

JUDEȚUL CLUJ

COMUNA VALEA IERII

CONSILIUL LOCAL

 H O T Ă R Â R E

Cu privire la actualizarea valorii de inventar a bunurilor cuprinse în domeniul public și privat al comunei Valea Ierii

 Consiliul Local al comunei Valea Ierii, întrunit în ședința ordinară din data de 30.01.2023,

 Văzând referatul nr.484/20.01.2023 întocmit de primarul comunei Valea Ierii precum și raportul nr. 485/20.01.2023 întocmit de d-na Ilea Nicoleta -consilier în cadrul aparatului de specialitate al primarului,

 Luând cunoștință de Hotărârea Consiliului Local Valea Ierii nr.19/25.04.2019 privind însușirea Inventarului bunurilor care aparţin domeniului public al comunei Valea Ierii precum și hotărârile adoptate după această dată prin care au fost aprobate completări/ modificări/actualizări ale patrimoniului public,

 Ținând cont de:

* Art.8, alin.(1) și (2) din Legea nr.82/1991, Legea contabilității, rep., cu modificările ulterioare,
* Art.2¹ și 2² din O.G.nr.81/2003, cu modificările ulterioare, privind reevaluare și amortizarea activelor fixe aflate în patrimoniul instituțiilor publice,
* O.M.F.P. nr.3471/2008 pentru aprobarea Normelor metodologice privind reevaluarea și amortizarea activelor fixe corporale aflate în patrimoniul instituțiilor publice, cu modificările ulterioare,
* Art.289, alin. (1) - (4), art.129, alin.(2), lit.c) din O.U.G.nr.57/2019, privind Codul Administrativ cu modificările și completările ulterioare,

 În temeiul art.196, alin.(1), lit.a) din O.U.G.nr.57/2019, privind Codul

Administrativ cu modificările și completările ulterioare,

Consiliul Local al comunei Valea Ierii adoptă prezenta hotărâre:

 Art.1. Se aprobă actualizarea valorii de inventar la data de 31 decembrie 2022 pentru bunurile din domeniul public și domeniul privat al comunei Valea Ierii cuprinse în anexele 1 și 2 care face parte integrantă din prezenta hotărâre.

 Art.2. Cu ducerea la îndeplinire a prezentei hotărâri se încredințează primarul comunei Valea Ierii și compartimentul financiar-contabil.

 Art.3. Prezenta hotărâre se va comunica Instituției Prefectului – Județul Cluj, primarului Comunei Valea Ierii și biroului financiar-contabil.

 Președinte de ședință, Contrasemnează:

 Mirela Duma Secretar general al comunei,

 Nelia-Crenguța Mariș

**Nr. 5 din 30.01.2023**

*Prezenta hotărâre a fost adoptată cu respectarea prevederilor legale privind majoritatea de voturi, astfel: 9 voturi “pentru” din totalul de 9. Consilieri locali prezenţi: 9 din totalul de 9 consilieri locali în funcţie.*